open-index/open-wikipedia-markdown huggingface dataset:
ماركو پولو

**ماركو پولو** (بالطاليانية: Marco Polo - تولد و مات ف ڤونيز - 15 شتنبر 1254 - 8 يناير 1324) كان تاجر، كاتب و مستكشف من ڤونيز اللي سافر ف الطريق ديال لحرير ف الشرق د آسيا. تعرف ماركو پولو ف التاريخ بلكتاب ديالو "*لكتاب د لعجايب*"، اللي تعرف تا ب "*السّفرات د ماركو پولو*". هاداك لكتاب (اللي تكتب جوايه لعام 1300)، تشهر بزاف ف أوروپا، و كان كيعاود على مونݣوليا و الشينوا و بزاف د لمدون ف الشرق د آسيا، و لعيشة فيهم.
## حياتو
تولد ماركو پولو عام 1254 ف ڤونيز ف عائلة غنية د التجار. كانو ابّاه و عمّو هوما أول غربيين مشاو يبيعو و يشريو ف الطريق د لحرير ف الشينوا، و تعرّثو على قوبلاي خان، اللي كان أكبر ملك ف مونݣوليا، و كان لحفيد د جينكيز خان.

ف 1270 رجع عمّو و ابّاه و عاودو على السفر ديالهم، و ف عام 1272 عاودو سافرو و مشا معاهم ماركو، اللي غادي يبقا 17 لعام تما قبل ما يعاود يرجع لبلادو.

## مصادر


تصنيف:بيوغرافيا د رجال
تصنيف:تاريخ
تصنيف:زيادة 1254
تصنيف:وفيات 1324
تصنيف:زيادة ف عوام 1250
إقليم بركان

الأصل ديال سميت بركان هو أبركان وكيعني ب تامازيغت ديال ياث يزناسن لي هوما لقبايل لي سكنو بركان. ولمعنى ديال أبركان هو السمر ولا لكحل. وجاية السمية من وحد لوالي ضريح ديالو كاين فلمدينة سميتو سيدي محند أبركان.

## التقسيم والسكان ديال لإقليم

إقليم بركان تيتكون من 6 ديال لجماعات الترابية لحضرية و جوج دوائر بيناتهوم تيتكونو من 10 ديال لجماعات لقروية. فلجدول لتحت تنبينو التوزيع د سكان لإقليم  على حساب لمجال لحضري "جماعات حضرية ؤلا بلديات" و لمجال لقروي "جماعات قروية"

### توزيع سكان بلديات بركان

### توزيع سكان لجماعات لقروية داقليم بركان

## مصادر


تصنيف:أقاليم لمغريب
تصنيف:جهة الشرق
تصنيف:أقاليم د جهة الشرق
تصنيف:مقالات د مسابقة ويكيپيديا ب الداريجة غشت 2024
إقليم ݣرسيف

## التقسيم والسكان ديال لإقليم

فإقليم ݣرسيف كاينة واحد لجماعة ترابية حضرية و 9 ديال لجماعات لقروية. هاد الجدول كايعطي عدد السكان ديال لبلديات فلإقليم:

## مصادر


تصنيف:أقاليم لمغريب
تصنيف:جهة الشرق
تصنيف:أقاليم د جهة الشرق
إقليم لخميسات

## التقسيم والسكان ديال لإقليم

فإقليم لخميسات كاينين 4 ديال لجماعات الترابية لحضرية و 32 ديال لجماعات لقروية. هاد الجدول كايعطي عدد السكان ديال لبلديات فلإقليم:

## مصادر


تصنيف:أقاليم لمغريب
تصنيف:جهة الرباط سلا القنيطرة
تصنيف:أقاليم د جهة الرباط سلا القنيطرة
تصنيف:تأسيسات د 1924 ف إفريقيا
هيروهيطو

**هيروهيطو** (بالجاپونية: 裕仁) (تولد ف 29 أبريل 1901 - مات ف 7 يناير 1989) كان هو لإمبراطور نمرة 124 ديال الجاپون على حساب الترتيب التقليدي د لخلاقة، و حكم لبلاد من 1926 ل 1989. ف لوقت اللي حكم فيه، وقعو بزاف د لأحدات ف لبلاد، أهم وحدا فيها هي ملّي شاركات الجاپون ف لحرب لعالمية التانية، و خسرات من مورا ما تصيفطو عليها جوج قنابل نووية. واخا لأغلبية ديال اللي كانو كياخدو لقرارات مشاوليهم بلايصهم و تحاكمو بجرائم حرب، هيروهيطو بقا ف بلاصتو، و كمل لحكيم ديال لبلاد كتر من 50 عام آخرا، حتا ولاّت تاني أحسن قتيصاد ف لعالم و بلاد متقدمة بزاف ف لوقت اللي مات فيه.

هيروهوطو هو لإمبراطور اللي حكم الجاپون لأكبر وقت ف التاريخ، و واحد من لملوك اللي حكمو أكبر وقت ف لعالم كامل. من 1979، ولاّ هيروهيطو هو لماليك لوحيد ف لعالم اللي كان عندو اللقب ديال "إمبراطور".

## مصادر


تصنيف:الجاپون
تصنيف:زيادة 1901
تصنيف:وفيات 1989
تصنيف:جاپونيين
جيهة د لمغريب

180px|تصغير|يسار|لجيهات دلمغريب.
**الجيهة** هيّا تقسيم إداري من لمستوى اللول ف لمغريب. ف2015 تدار تقسيم جديد للمغريب واقف على لجيهاوية لمتقدمة واللامركازية، وتدار برنامج ديال لحوكومة باش تعطى واحد سّتيقلالية لكلّا وحدة من لجيهات ديال لمغريب. تقسمات لارض ديال لبلاد ل 12 جيهة. قبل ومن 1971 حتال 1997 لمغريب كانو فيه 7 ديال لجيهات، من موراها وفلفترة مابين 1997 و2015 كانو فيه 16 جيهة. كل جيهة عندها واحد لوالي كايعينو لماليك فمجليس ويزاري، وكايتنتاخب الرئيس ديالها فمجليس عام.

هاد لجيهات ب12 مقسمين ل13 عمالة و62 إقليم، يعني 75 تقسيم تاني. لكل واحد من ديك التقسيمات كاينين جماعات ترابية حضرية وقروية، وكاينين حتى لبلديات ولمقاطعات والدّوائر. عمالة الدار البيضا عندها ستيتناء، حيتاش مقسمة لعمالات لمقاطعات. أكبر جيهة فلمغريب من ناحية لميساحة هي جهة العيون الساقية الحمراء وأصغر وحدة هي جهة طنجة تطوان الحسيمة. من ناحية السكّان، لجيهة اللي عامرة بزاف هي جهة الدار البيضاء سطات وفيها كتر من 6 دلمليون نسمة، أمّا لجيهة اللي فيها أقل عدد ديال السكان هيا جهة الداخلة وادي الذهب تحسب فيها قل من 150 ألف دلبشار ف2014.

## لجيهات من 2015
### لجيهات

### لعمالات ولأقاليم

## لجيهات مابين 1997 و2015
ما بين 1997 و2015 لمغريب كانو فيه 16 ديال لجيهات:

## لجيهات مابين 1971 و1997

## مصادر


تصنيف:جغرافيا د لمغريب
تصنيف:حوكومة د لمغريب
تصنيف:مقالات فيها مصدر و 3000 بايت
تصنيف:تقسيمات إدارية ف إفريقيا
تصنيف:تقسيم ترابي د لمغريب
جينكيز خان

**تيموجين بوريݣين**، لمعروف ب *جينكيز خان* (ب لمونݣولية **Чингис Хаан**) (تولد ف 1158 - مات نهار 18 غشت 1227) كان هو لمؤسس و أول إمبراطور ديال لإمبراطورية لمونݣولية، اللي كانت أكبر بلاد ف لعالم ف لوقت ديالو. جينكيز خان كان عسكري واعر، و داكشي علاش قدر يجمع بزاف د الناس و لقبايل عليه، و يكوّن جيش مجهد اللي غزا طرف كبير من آسيا و وصل تال بغداد ف لعراق. بفضل هاد النجاحات لعسكرية، كاين ناس كيعتابرو جينكيز خان أوعر غازي ف التاريخ، و لكن كان ناس تينتاقدوه و تيقولو باللي كان سفاح و قتال و حرق لمدون و دار بزاف د لجرائم و لمجازر.

الناس ديال مونݣوليا تيحتارمو بزاف جينكيز خان تال دابا، و تيعتابروه هو لأب لمؤسس ديال الدولة د مونݣوليا.

## مصادر


تصنيف:بيوغرافيا د رجال
تصنيف:تاريخ
تصنيف:زيادة 1162
تصنيف:وفيات 1227
تصنيف:زيادة ف عوام 1160
فاميلة صوپرانو

[تصغير|[ديڤيد تشييس مول السيرية]]
**فاميلة صوپرانو** (ب نݣليزية **The Sopranos**) هو مسلسل د دراما وجريمة ميريكاني ألفو ديڤيد تشييس تّعرض مابين 1999 و 2007. كاتدور الأحدات ديالو على راجل د لمافيا الميريكاني لي عندو أصول طاليانية طوني صوپرانو (جيمس ڭاندولفيني)، المسلسل تيعرض الصعوبات لي تيواجهها طوني وهو تيحاول يوازن المتطلبات المتعارضة بين دارو و المافيا لي مترأسها. غالبا ماتتبان هاد المشاكل خلال الجلسات د العلاج مع الطبيبة النفسية جنيفر ملفي (لورين براكو). المسلسل تيضم أفراد أسرة طوني و عشرانو فالمافيا و الأعداء ديالو، أبرز الشخصيات مرات كارميلا (إدي فالكو) و القريب ديالو كريستوفر مولتيسانتي (مايكل إمپيريولي).

## مصادر


تصنيف:مسلسل د التلفازة ميريكاني
پيير جانسن

**پيير جول سيزار جانسن** (مزيود ف 22 فبراير 1824 - مات ف 23 دجنبر 1907) هوّا عالم فلك فرانساوي معروف ب لكتيشاف ديالو ل طّبيعة لݣازية ديال لهالة د شّمش معا جوزيف نورمان لوكاير، ؤ لمساهمة ديالو ف لكتيشاف د لهيليوم.

## مصادر


تصنيف:زيادة 1824
تصنيف:وفيات 1907
تصنيف:ناس تزادو ف باريز
تصنيف:هيليوم
كوسوف

[تصغير|كوسوف كامل د الشمش ف 11 غشت 1999 مصوّر ف [فرانسا]]
**لكوسوف ** (ب نݣليزية **Solar Eclipse**) هوّا ضاهرة فلكية كتوقع ملي لأرض كتكون ف ضل ديال لقمر، ؤ هاد لّخّر كيخبي ضّو ديال شّمش، يعني فاش كتكون لأرض ؤ لقمر ؤ شمش ف نفس لخط بهاد تّستيفة.

## تصاور

فيشي:Eclipse Bin Lamdoun, Morocco (16813207039).jpg|تلامد ف بين لمدون كيشوفو لكوسوف د الشمش ف نشاط مدراسي (20 مارس 2015)
فيشي:Eclipse (25216995132).jpg|تصويرة ديال لكوسوف ف تطوان (3 نونبر 2013)
فيشي:Eclipse Bin Lamdoun, Morocco (16997996282).jpg|تصويرة د لكوسوف ف بين لمدون


## مصادر


تصنيف:لفلك
لون صفر

**صّفر** هوّا لون مابين لّيموني ؤ لْخضر ف سپيكتر ديال ضّو لمتشاف. طّول لموجي ديال لصفر كيكون مابين 570 ؤ 580 نانوميتر.

## مصادر


تصنيف:لفيزيك
لأطلس الصغير

[تصغير|326x326بك|دوار [تلتمسن (إساݣن)|تلتمسن جماعة أوݣنز جا حدا جبل لكست لي كايتعتابر واحد من أهم الجبال ديال **لأطلس الصغير.**]]
جّبولا د **لأطلس صّغير** (بتشلحيت: Idrarn n Waṭlas Mẓẓiyn - *إدرارن ن واطلس مژِّييْن* , بلأمازيغية المعيارية: ⴰⵟⵍⴰⵙ ⴰⵎⵥⵢⴰⵏ - *أطلس أمژيان*) هي مجموعة ديال جبولا شادا من الوسط د لمغرب تال صحرا، شادا مسافة كتر من 600 كلم، كاينين هاد جبولا ف سوس و واصلا تال جبل صغرو تحت جبولا د الأطلس الكبير. راهم تابعين ل واحد المجموعة تاع جبولا لي جاو ف لمغريب و شمال إفريقيا كايتسماو جبولا ديال لأطلس.

جبولا د **لأطلس الصغير** وحدة من أهم السلاسل الجبلية ف لمغرب. كايوصل لعلو ديال أكبر قمة فيها شي 3300 م ف جبل سيروا.

## مصادر


تصنيف:جبل ف لمغريب
تصنيف:جهة درعة تافيلالت
تصنيف:جهة ݣلميم واد نون
تصنيف:جهة سوس ماسة
تصنيف:جغرافيا د لمغريب
تصنيف:سلسلة د الجبال ف لمغريب
أكتر مانݣات تباعو

[تصغير|[وان پيس، أكتر مانݣا تباع ف التاريخ]]
**ليستة ديال أكتر مانݣات تباعو** مقتاصرة على لمانݣا جّاپونية صافي ؤ ماشي لمانهوا لكورية ؤلا لمانݣا لّي خارجة ب نّݣليزية. هاد لّيستة ماشي تابتة ؤ تقدر تبدل فيها ف حالة يلا طرا شي تغيير.

لعاداد د لمبيعات تقريبي و كيشمل غير لمبيعات ديال لكتيّبات (طانكوبون). ف لبدية أغلبية د لمانݣات كيتنشرو ف مجلات، و هاد لمبيعات د لمجلات مامحسوبينش هنا. يلا بغيتي تعرف لمبيعات ديال لمجلات د لمانݣا، شوف ليستة د لمجلات د لمانݣا الجاپونية على حساب التوزيع.

## كتر من 100 مليون نسخة

## 50 مليون تال 99 مليون نسخة

## 30 مليون تال 49 مليون نسخة

## 20 مليون تال 29 مليون نسخة

## نويطات

## مصادر

تصنيف:مانݣا
تصنيف:مقالات فيها مصدر و 3000 بايت
تصنيف:ليستات
سپيكتر

[تصغير|سپيكتر ديال ال[شعا لبيض كيبان ف عرس الديب (قوس قزح)]]
**سّپيكتر** ؤلا **طّيف** (ب نݣليزية **Spectrum**) هوّا أي ضاهرة ماكتاخدش قيمة وحدة مي كيكونو عندها مجموعة ديال لقيمات لّي كيشكلو ستيمرارية. هاد لكلمة كتستعمل ب لخصوص ف لمجال ديال لوپتيك باش دّل علا سپيكتر لكهرمغناطيسي ديال ضّو.

## مصادر

تصنيف:أوپتيك
تصنيف:مقدار ف لفيزيك
تصنيف:لفيزيك
تصنيف:شعا
فرناندو ماجلان

**فرناندو دي ماجلان** (بلبرتغالية: Fernão de Magalhães) (تولد ف 1480 ف سابروزا ف لبرتغال - مات ف 27 أبريل 1521 ف لفيليپين) كان بحّار و مستكشف و قايد برتغالي، تعرف باللي كان أول واحد قاد سفرة د لبحر دازت من أوروپا لأسيا من لغرب، و اللي ضرب فيها لمحيط لأطلسي كامل، و داز للمحيط لهادي، من لمضيق اللي تسمّا دابا بسميتو: "لمضيق د ماجلان". ماجلان هو أول واحد ضرب نص دورة على لكرة لأرضية (من صبانيا للفيليپبن). كان باغي يكمّل الضورة كاملة ولكن تحاربو مع السكان ديال واحد لجزيرة سميتهاماكتان، و تمّا فين تقتل.

من بين 237 بحار ف لباطويات لخمسة اللي مشاو مع ماجلان فاللول د السفرة، بقاو غي 18 لواحد اللي ضربو ضورة كاملة على لكرة لأرضية (مشاو و رجعو لصبانيا). من مورا ما مات ماجلان (اللي ما كملش الضورة)، لبحّار لباسكي "خوان سيباستيان إل كانو" هو اللي كمّل السفرة تا رجعو لبلادهم.

## مصادر


تصنيف:زيادة 1480
تصنيف:وفيات 1521
تصنيف:مستكشف
تصنيف:بحار
تصنيف:بيوغرافيا د رجال
تصنيف:زيادة ف عوام 1480
بوطولا 1 (2014-2015)

## لفراقي

## لجدوال ديال الترتيب

## شوف حتى

* بوطولا 1
* بوطولا 2
* بوطولا 1 (2013-2014)
* لهيكلة لهرمية د لبوطولات ديال كورة ف لمغريب

## مصادر

تصنيف:بوطولا 1
تصنيف:مقالات فيها مصدر و 3000 بايت
لمضيق د بيرينݣ

تصغير|250px|يسار|<P ALIGN=center>تصويرة د لمضيق د بيرينݣ من لقمر الصناعي</p>
تصغير|250px|يسار|<P ALIGN=center>خريطة كاتبيّن فين جا لمضيق د بيرينݣ</p>
**لمضيق د بيرينݣ** هو مضيق ف لبحر كيفرّق ما بين لقارات ديال آسيا و أمريكا، و بالضبط ما بين آلاسكا ف لميريكان، و سيبيريا ف روسيا. تسمّا هاد لمضيق على سميت لبحار الدانماركي ڤيتوس بيرينݣ، اللي كان خدّام ف لبحرية د لإمبراطورية الروسية.

أضيق بلاصة ف لمضيق لعرض ديالها 83 كيلوميطر، و أغرق بلاصة فيه هي 90 ميطرو. كاين واحد لعدد د لجزر ف لمضيق، منهم جوج اللّي معروفين، و هوما: ديوميد لكبيرة (ديال روسيا)، و ديوميد الصغيرة (ديال لميريكان)، و اللي بيناتهم غي 4 كيلوميطر، و لكن مفرّقهوم لخط ديال لوقت، و هو اللي تيخلّي بيناتهم ديما تهار (23 ساعة) ديال لفرق.

كاينة نظرية علمية تاتقول باللي أول بنادم سكنو لقارة د أمريكا كانو دخلولها من آسيا من هاد لمضيق، ملّي كانت شي بلايص ماغارقاش بزاف، و كانو الناس يقدرو يتمشّاو فيها.
## مصادر


تصنيف:جغرافيا
جوزيف نورمان لوكاير

**سير جوزيف نورمان لوكاير** (مزيود ف 17 ماي 1836 - مات ف 16 غشت 1920) هوّا عالم د لفلك نݣليزي، معروف ب لكتيشاف ديالو ل لهيليوم معا پيير جانسن، ؤ لمؤسس ديال جّورنال لعلمي لمشهور نيتشر.

## مصادر


تصنيف:زيادة 1836
تصنيف:وفيات 1920
تصنيف:هيليوم
ضباب

**ضباب ** هوّا إيروصول كيتشاف ب لْعين، مكوّن من قطرات صغار ديال لما ؤلا كريستالات ديال تلج معلقين ف لهوا قريب ل سطح ديال لأرض.

## مصادر


تصنيف:طقس
فيليز

**لفيليز** (ب نݣليزية **metal**) هوّا أي مادة لّي كتبري مزيان يلا تحكات ؤ تنقات مزيان، ؤ كدوّز لحرارة ؤ تّريسينتي مزيان. لْفيليز يقدر يكون عنصر كيماوي أساسي بحال لحديد ؤلا زّنك، ؤلا مركب كيماوي بحال لپوليتيازيل.

كتر من تلت رباع د لعناصر لكيماوية راهم فيليزات. الدرات ديال لفيليزات عادةً كاتكون الطبقة لإليكطرونية اللخرة ديالهم عامرة ب قل من النص ب لإليكطرونات. هادشي علاش قليل فاش لفيليزات كيتفاعلو بيناتهم، ولايني كيتفاعلو ب سهولة معا اللافيليزات بحال لوكسيجين و لكبريت، لي عندهم كتر من النص ديال لإليكطرونات د لڤالونص. التفاعولية ديال لفيليزات كاتراوح مابين تفاعولية كبيرة بحال عند الليتيوم، لپوطاسيوم و الراديوم، ل تفاعولية ضعيفة بحال عند الدهب، لپالاديوم و لپلاتين. التدوازية لعالية ديال لفيليزات لبسيطة للسخونية و التريسينتي كيتفسر ب نظرية لإليكطرونات لحرة حيت لإليكطرونات د لڤالونص كيقدرو يتحرّكو ب حرية وسط لفيليز كامل. ب لموقابيل نظرية لمجالات لإليكطرونية كاتشرح التدوازية *conductivity* عند لفيليزات لمعقدة (لفيليزات النتيقالية) و كاتاخد ف عين لإعتبار ماشي غير لإليكطرونات د لڤالونص، ولايني حتى لإليكطرونات لمامجوّجاش *unpaired electrons*.

## مصادر

تصنيف:لفيزيك
تصنيف:شيمي
تصنيف:فيليزات
لويجي پالمييري

**لويجي پالمييري** ( مزيود ف 22 أبريل 1807 - مات ف 9 شتنبر 1896) هوّا عالم طالياني ديال لفيزيك ؤ تاطقسيت. معروف ب لأبحات ديالو علا بركان ڤيسوڤيوس ف طّاليان، ؤ علا زّلازل، ؤ تطوير ديالو ل سّيسموݣراف.

## مصادر

تصنيف:فيزيسيان
تصنيف:زيادة 1807
تصنيف:وفيات 1896
ڤيسوڤيوس

تصغير|يسار|300px|<P ALIGN=center>ڤيسوڤيوس مع لمدينة لقديمة د پومپيي</p>
تصغير|يسار|300px|<P ALIGN=center>تصويرة د ڤيسوڤيوس مع لبحر</p>
**ڤيسوڤيوس** (ب طاليانية **Monte Vesuvio** من لاتينية **Mons Vesuvius**) هوّا جبل كاين ف لخليج د ناپولي ف لمنطقة د كامپانيا ف طّاليان.

## مصادر


تصنيف:جبال
ليوناردو دا ڤينشي

**ليوناردو دا ڤينشي** (بالطاليانية: Leonardo da Vinci) (تولد ف 14 ولا 15 أبريل 1452 - مات ف 2 ماي 1519) كان رسّام و مهندس و مخترع طالياني عاش ف لعصر ديال النهضة، و تشهر ببزّاف د لختيراعات و الرّسمات ديالو. تيتعتابر دا ڤينشي هو اللي أسس لهندسة لمعمارية، و بزّاف د الناس تيقولو عليه باللي هو أحسن رسّام فالتاريخ.

أشهر رسمة دارها دا ڤينشي هي موناليزا (ولا جيوكاندا)، ديال واحد السيدة طاليانية. بقا دا ڤينشي تيرسم فيها من 1503 تال 1517.

## تصاور

ملف:Da Vinci Vitruve Luc Viatour.jpg|الراجل لڤيتروڤي
ملف:Mona Lisa.jpg|مونا ليزا (ولا جيوكاندا)


## شوف حتا

* الراجل لڤيتروڤي

## مصادر


تصنيف:بيوغرافيا د رجال
تصنيف:رسام طالياني
تصنيف:وفيات 1519
تصنيف:زيادة 1452
تصنيف:مقالات فيها مصدر و 3000 بايت
لفارسية

**لفارسية** (بالفارسية: فارسی، پارسی)، لوغة هندوؤروپية و هيا أكتر لوغة د إيران كاتهضر فلعالم، سيرتو ف إيران، أفغانستان، طادجيكيستان و أوزباكستان. تيهضرو لفارسية تقريبا 110 مليون واحد فلعالم، منهم 75 مليون لي هيا لّوغة لأم ديالهم. هي لغة رسمية ف 3 د لبلدان.

## شوف تا
* الروسية
* لينݣليزية

## مصادر


تصنيف:لوغات هندوإيرانية
تصنيف:ليستة د تجاهل ديال پكڤبوت
تصنيف:لوغات د إيران
تصنيف:لوغات د لعراق
تصنيف:لوغات د لقوقاز
بوطولا 1 (2012-2013)

## لفراقي

## لجدوال ديال الترتيب

## شوف حتى

* بوطولا 1
* بوطولا 2
* بوطولا 1 (2011-2012)
* لهيكلة لهرمية د لبوطولات ديال كورة ف لمغريب

## مصادر

تصنيف:بوطولا 1
تصنيف:مقالات فيها مصدر و 3000 بايت
محمد لمليحي

**محمد لمليحي** هو فنان تشكيلي مغريبي تزاد فمدينة أصيلة نهار 22 نونبر 1936 وتوفّا نهار 28 أكتوبر 2020 ف مدينة بولون-بيانكور. كايتعتابر هاد السيد من لفنانين لموضيرنيست (لعصرانيين) فلفن التشكيلي فلمغريب.

## حياتو
قرا هاد لفنان لفن التشكيلي ف بزاف ديال لمدارس ولمعاهيد ف لمغريب وبرّا ديالو ف لخمسينات و ستّينات:
* لمدراسة د لفنون لجميلة - تطوان - مابين 1953 و1955،
* لمدراسة د لفنون لجميلة سانتا إيزابيل دي هنݣاريا - إشبيلة - ف1955،
* لمدرسة لعليا دلفنون لجميلة سان فرناندو - مدريد - ف1956،
* أكاديمية لفنون لجميلة - روما - مابين 1957 و1960،
* معهد إستاتالي ديال لفن - روما - ف1960،
* لمدرسة لوطنية د لفنون لجميلة - باريز - مابين 1960 و1961،
* جاميعة كولومبيا - لميريكان - مابين 1962 و1964.

## لموت ديالو
مات لفنّان التشكيلي محمد لمليحي وعمرو 83 عام ف واحد الصبيطار حدا مدينة باريز ف فرانسا. داك الصبيطار كان كايدير فيه تحاليل وفوحوصات قبل مايدخّلوه لعيناية لمركزة حيتاش شد فيه كوڤيد-19.

## مصادر

تصنيف:زيادة 1936
تصنيف:ناس تزادو ف أصيلة
تصنيف:وفيات 2020
تصنيف:رسام مغريبي
تصنيف:فنانين ؤ فنانات مغاربا
تصنيف:زريعة شخصيات د لمغريب
تصنيف:مقالات فيها مصدر و 3000 بايت
تاني أوكسيد ليورانيوم

**تاني أوكسيد ليورانيوم** (ب نݣليزية **Uranium dioxide**) هوّا مركب كيماوي لجزيئة ديالو فيها درة ديال لأورانيوم ؤ جوج درات ديال لأوكسيجين، ؤ صيغة لكيماوية ديالو **UO<sub>2</sub>**.

## مصادر

تصنيف:شيمي
محمود الإدريسي

**محمود لإدريسي** (تزاد نهار 8 نونبر 1948 فالرباط - مات نهار 26 نونبر 2020 فالرباط)، هو مغني ومطريب مغريبي، وكايتعتابر واحد من الرموز دلأغنية لمغريبية.

## لموت ديالو
مات فلعشية ديال نهار لخميس 26 نونبر 2020 وعمرو 71 عام بسباب لمرض ديال كوڤيد-19.

## لأغاني ديالو
* نبدا باسم لفتّاح
* راحلة
* يا بلادي عيشي
* ساعة سعيدة
* صبر يا قلبي
* بغا يفكّرني فاللي فات
* يبكي لحمام
* ياللي كنتي تفاكد فينا

## مصادر

تصنيف:مغني مغريبي
تصنيف:زيادة 1948
تصنيف:وفيات 2020
تصنيف:بيوغرافيا د رجال
تصنيف:ناس تزادو ف الرباط
تصنيف:ناس توفاو ف الرباط
تصنيف:مقالات فيها مصدر و 3000 بايت
دييݣو مارادونا

**دييݣو أرماندو مارادونا فرانكو** (30 أكتوبر 1960 - 25 نونبر 2020) كان كوايري ومدرّيب أرجنتيني. كانو كايسمّيو عليه *إل دييز*، *پيلوسا* و*إل دييݣو*. ربح كاس لعالام ديال لمكسيك فعام 1986.

## الشوهرة
190px|تصغير|يمين|اللقطة اللي كان غايماركي فيها على النݣالزة.
هاد لكوايري معروف عليه أنه أحسن كوايري داز فالتاريخ ديال كورة. هو اللي كان السباب أن لفرقة دبلادو تدّي كاس لعالام ف1986، وهو يالّاه عندو 25 عام. لحركات ديالو ولموهيبة ديالو خلّاوه يكون واحد من أحسن لكوايرية فالتاريخ. واحد لمرّة كونطرولا كورة لكتر من نص التيران، دخل فلمدافعين النݣالزة، وشيّر كورة برجلو ليسرية لجيهة لمرمى وماركا ݣول. كاس لعالام خلّا مارادونا يولّي أشهر كوايري من مورا پيلي ديال لبريزيل.

## لموت
مارادونا كان كايدّاوا نهار 2 نونبر 2020 فواحد الصبيطار فلاپلاتا فلارجنتين بسباب أمراض عقلية عندو. دار عمليّة جراحية النهار اللي من موراه باش يحيّد ورم خايب فدماغو. خرج من الصبيطار نهار 12 نونبر من مورا مانجحات لعملية اللي تدارت ليه.

فنهار 20 نونبر 2020 مات مارادونا بسباب سكتة قلبية جاتو فدارو فمدينة بوينوس آيريس فلارجونتين وعمرو 60 عام.

## ليحصائيات ديالو

**الملاحظات**

## مصادر


تصنيف:كوايري أرجونتيني
تصنيف:زيادة 1960
تصنيف:وفيات 2020
تصنيف:مقالات فيها مصدر و 3000 بايت
ويليام هيلبراند

**ڤيلهلم** ؤلا **ويليام هيلبراند ** (مزيود ف 13 نوڤنبر 1821 - مات ف 13 يوليوز 1886) هوّا طبيب ؤ عالم ديال لبوطانيك ألماني. سافر بزاف ف لعالام، ؤ عاش 20 عام ف جزر هاواي.

## مصادر

تصنيف:بوطانيك
تصنيف:زيادة 1821
تصنيف:وفيات 1886
بسمة بوسيل

**بسمة بوسيل** (10 ماي 1991، ورزازات - ) هي مصممة ديال لحوايج ومغنية مغريبية معتازلة شاركات فالنسخة رقم 6 ديال سطار أكاديمي ووصلات لفينال وحتلّات الرتبة التانية، وهي مراة لمغني لمصري تامر حسني.

## لأغاني ديالها
من مورا مارجعات بسمة بوسيل للمغريب قررات تدير أغنية مغريبية للجمهور اللي كان معاها فاش كانت مشاركة فصطار أكاديمي وسمّاتها "محال". من موراها تعرّفات على لمغني لميصري تامر حسني وغنّات معاه ڤيديو كليپ "متسالنيش". تامر قنع واحد لمونتيج باش إيصاوب ليها ألبوم والاكين من مورا ماتزوجو مابقاش تحط لألبوم.

## مصادر

تصنيف:مغنية مغريبية
تصنيف:زيادة 1991
تصنيف:مقالات فيها مصدر و 3000 بايت
جميلة (موغنية)

**جميلة** (15 أكتوبر 1988، الدار البيضا - ) هي مغنية مغريبية عايشة فلإمارات. بدات لمسيرة ديالها فبرنامج "نجم لخليج" اللي وصلات فيه لمراتيب زايدة ولاكين مادّاتش اللقب. خدات لأغنية ديالها "بلاش بلاش" أكبر مشاهدة للعيالات فالشرق لأوسط بكتر من 187 مليون مشاهدة.

## لأغاني ديالها

## مصادر

تصنيف:مغنية مغريبية
تصنيف:زيادة 1988
تصنيف:ناس تزادو ف الدار البيضا
تصنيف:مقالات فيها مصدر و علاين 3000 بايت
جنات

**جنات مهيد** (6 يناير 1986 فواد زم، إقليم خريبݣة -) هي مغنية مغريبية عايشة ف مصر، و كاتغني ب لعربية لميصرية.

## لألبومات و لأغاني ديالها
* اللي بيني و بينك (أكتر من سنة، بحبك)
* أوبريت أمي
* حبيبي على نياتو (حبيبي على نياته، عليك بإيه)
* حب امتلاك (11 أغنية - أنا دنيته...)
* حب جامد (13 أغنية - شكرا ع الرسالة...)
* بنفس الكلام (10 دلأغاني)

## مصادر

تصنيف:مغنية مغريبية
تصنيف:زيادة 1986
تصنيف:ناس حيين
تصنيف:ناس تزادو ف واد زم
تصنيف:مومتيلات د لأفلام مغريبيات
تصنيف:مومتيلات د تلفازة مغريبيات
تصنيف:ناس د لمحمدية
تصنيف:ناس د واد زم
بوطولا 1 (2011-2012)

## لفراقي

لمصدر: Soccerway.com

## لجدوال ديال الترتيب

## شوف حتى

* بوطولا 1
* بوطولا 2
* بوطولا 1 (2010-2011)
* لهيكلة لهرمية د لبوطولات ديال كورة ف لمغريب

## مصادر

تصنيف:بوطولا 1
تصنيف:مقالات فيها مصدر و 3000 بايت
أسيد

[تصغير|[أسيد هيدروكلوري كيتفاعل معا لأمونياك باش ينتجو كلوريد لأمونيوم (على شكل ݣاز بيض)]]
**لاسّيد ** ؤلا **لما لقاطع ** (ب نݣليزية **Acid**) هوّا مادة كيماوية مكونة من جزيئات ؤلا إيونات لّي تقدر تعطي پروطون (أسيد ديال برونستيد-لووري) ؤلا عندها قدرة باش تكوّن روابط تساهمية ب جوج إليكترونات (أسيد ديال لويس).

## مصادر


تصنيف:شيمي
أسماء لمنور

**أسماء لمنور** (25 يوليوز 1978، الدار البيضا -)، هي مغنية مغريبية. تزادت فالدار البيضا وبدات لمشوار ديالها كمغنية فاش كانت عندها 17 عام فأغنية نتجاتها لإداعة لوطنية، وفمابين 1996 و2000 لقات فرصة باش تمشي لبلدان كتار مع مجموعة أوريونتال مود الموسيقية. من لبلدان اللي مشات ليها: مصر، ليبيا ولكويت. دارت تعاون مع كاضم الساهر وأبو بكر سالم وحسين الجسمي.

## لألبومات

## مصادر

## شوف تا
* إلهام قروي

تصنيف:زيادة 1978
تصنيف:مغنية مغريبية
تصنيف:ناس حيين
تصنيف:مومتيلات د تلفازة مغريبيات
تصنيف:مومتيلات د لأفلام مغريبيات
تصنيف:مقالات فيها مصدر و 3000 بايت
تصنيف:ناس تزادو ف الدار البيضا
تصنيف:ناس د الدار البيضا
پير تيودور كليڤ

**پير تيودور كليڤ** (ب سويدية **Per Teodor Cleve** مزيود ف 10 فبراير 1840 - مات ف 18 يونيو 1905) هوّا عالم د شّيمي، لبيولوجيا، تامعدنيت، ؤ تابحريت.

## مصادر

تصنيف:شيمي
تصنيف:زيادة 1840
تصنيف:وفيات 1905
تصنيف:هولميوم
تصنيف:نيوديم
تصنيف:پراسيوديم
تصنيف:ثوليوم
تامعدنيت

**تامعدنيت** (ب نݣليزية **Mineralogy**) هوّا مجال علمي داخل ف جيولوجيا كيدرس شّيمي، لبنية لكريسطالية ؤ لخاصيات لفيزيكية ديال لْمعادن.

## مصادر


تصنيف:لعولوم
موحيطولوجيا

[تصغير|خريطة د 1799 ديال السوارح (تيارات) ف [لمحيط لأطلسي و لمحيط لهندي]]
**لموحيطولوجيا** ؤلا **ؤصيانوڭرافيا** (ب نݣليزية **Oceanography**) هوّا مجال د الصيونص كيدرس لموحيطات.

كاتعتابر لؤصيانوڭرافيا مجال تابع ل الصيونص د لأرض، و كاتشمل مجموعة د لمواضيع بحال السيستيم لإكولوجي، السوارح د لموحيطات، لمُّاج، الديناميك د لمُّايع ف لكاضر ديال الجيوفيزيك. الطيكطونيك د الصفايح، و الجيولوجيا ديال قاع لبحر، و غيرهوم من لمواضيع لي كيدروسوهوم لحرايفيا د هاد لمجال باش يفهمو لموحيطات د لأرض.

لموحيطولوجي خاصو يكون دارس شلا مجالات بحال لفيزيك، الجيولوجيا، الشيمي، و لبيولوجيا باش يقدر يدير الدراسات ديالو.

## مصادر

تصنيف:لعولوم
تصنيف:هيدرولوجيا
تصنيف:علم د لمحيطات
تصنيف:فيزيك مطبقة و بيتخصصية
تصنيف:صيونص د لأرض
تصنيف:جغرافيا فيزيكية
السويدية

**اللغة السويدية** (بالسويدية: svenska) هي لوغة هندوؤروپية ف لفرع لجرماني منها، ؤ ب تّحديد هيّا لوغة جرمانية شمالية. كيهضرو بالسويدية تقريبا 10 د لمليون د بنادم (الرتبة 90 ف الترتيب د أكتر اللغات مهضورة ف لعالم)، لأغلبية منهم ف السويد، ؤ شوية ف فينلاندا. السويدية قريبة من النورڤيجية و الدانماركية، و الناس اللي عندهوم وحدا من هادو لوغة لم تيقدرو يفهمو بعضياتهم، واخا شي مرات تيكونو لكلمات و الطرق د النطق مبدّلين.
يسار|تصغير|<P ALIGN=center>مثال د مرا تاتغنّي بالسويدية.</p>
لأغلبية د الناس كيهضرو السويدية لمعاصرة، و اللي هي اللوغة اللي خرجات من اللهجات السويدية و طوّراتها الدولة و سهّلاتها ف لقرون 19 و 20. واخا باقين اللهجات لمهضورة مبدّلة، السويدية اللي مكتوبة عندها معيار واحد و كلشي تيكتبها بحال بحال.

## مصادر

## شوف تا
* لألمانية
* لفرانساوية
* نݣليزية


تصنيف:لوغات جرمانية
تصنيف:لوغات د السويد
تصنيف:لوغات د فينلاندا
نيلز أبراهام لانݣليت

**نيلز أبراهام لانݣليت** (مزيود ف 9 يوليوز 1868 - مات ف 30 مارس 1936) هوّا عالم د شّيمي سويدي.

## مصادر

تصنيف:شيمي
تصنيف:زيادة 1868
تصنيف:وفيات 1936
أوپصالا

**أوپصالا** (بالسويدية: Uppsala) هيّا رابع أكبر مدينة ف سّويد من بعد سطوكهولم، ݣوتنبورݣ ؤ مالمو. ف 2018 كان عدد سّكان ديالها 172.402.

## مصادر


تصنيف:مدون د السويد
ميطورولوجيا

[تصغير|[تنبر فينلاندي كيحتافل ب 150 عام على إنشاء مركز ديال لميطيرولوجيا ف فينلاندا]]
**لميطورولوجيا** ؤلا **تاطقسيت** (ب نݣليزية **Meteorology**) هوّا مجال ف صيونص كيدرس لجو ديال لأرض، ؤ كيركّز سيرتو علا تّغيرات ديال طّقس ؤ تّنبو ب شنو غايطرا فيه. ضاهرات لْميطورولوجية ؤلا تّاطقسية هي أحدات ف طّقس لّي كانقدرو نشوفوها، ؤ هاد لمجال كيخلّينا نفهموها.
ؤ كاينين متبدلات فيزيكية ف لجو هوما لّي كيتحكمو ف هاد لأحدات، بحال لحرارة، ضّغط لْجوي، لكمية ديال بخار لما، ؤ تفاعلات ديالهم معا بعضياتهم. لأغلبية ديال تّغيرات د طّقس لّي كنشوفو كيوقعو ف طروپوسفير.
وخّا لميطورولوجيين كيخدمو دابا بزّاف ب لأورديناتور ؤ كيطورو فيه نماديج ديالهم (تنبو رقمي ب طقس)، باقين بزاف كيخدمو حتا ب تقنيات ؤ نماديج قدام لّي تدّارو قبل ما يكونو لأورديناتورات منتاشرين ؤلا عندهم قدرة كبيرة د لحساب.

## مصادر

تصنيف:لميطورولوجيا
تصنيف:فيزيك مطبقة و بيتخصصية
تصنيف:علم د لمحيطات
تصنيف:جغرافيا فيزيكية
كون

[تصغير|تصويرة خداها [طيليسكوپ|طّيليسكوپ د هابل كاتبيّن وحدين من أبعد لمجرات ف لكون]]
**لْكون** (ب نݣليزية **Universe**) هوّ كل ما كاين، هو لمكان ؤ زّمان كاملين، بكل ما فيهم من من كواكب، نجوم ؤ مجرات، ؤ شّْكال لوخرين ديال لمادة ؤ طّاقة.

## مصادر

تصنيف:لفلك
تصنيف:لفيزيك لكونية
تصنيف:بيئات
تصنيف:لكون
صلاح الدين الغماري

**صلاح الدين الغماري**، تولد ف 22 شتنبر 1969 ف مكناس ؤ مات ف 10 دجنبر 2020 ف لمحمدية، كان صحافي ؤ مقدم برامج د تلفازة مغريبي. كان واحد من أبرز الصحافيين ومقدمي البرامج التلفزية فالمغرب. خدم فـالقناة الثانية 2M لأكثر من ربع قرن، وكان معروف بأسلوبو البسيط والقريب من الناس، خصوصاً فـبرنامج *[[أسئلة كورونا]]* اللي جا فمرحلة كورونا.

## النشأة والتعليم
كبر صلاح الدين الغماري فـمدينة مكناس وسط عائلة مغربية متوسطة. من صغرو كان عندو شغف كبير بالإعلام واللغة العربية، وهدا خلاه يكمل القراية فمجال الصحافة والإعلام. بعد ما خدا تكوين فـالمغرب، مشى لفترة قصيرة لأوروبا باش يكمّل التدريب ديالو، ومن بعد رجع يخدم فالمغرب.

## البداية المهنية
بدا الغماري فـالصحافة المكتوبة، يخدم فـجرائد محلية، ومن بعد شد الطريق نحو الإذاعة والتلفزة. قدر يثبت وجودو فمجال صعيب بزاف، وكان معروف بانضباطو وبالحضور ديالو فالميدان. خدم فـالعديد من نشرات الأخبار، وكان موفد ميداني فـأحداث كبيرة بحال زلزال الحسيمة 2004.

## برنامج أسئلة كورونا
هاد البرنامج كان نقطة التحوّل الكبرى فالمسار ديال الغماري. جا فـفترة صعيبة داز منها المغرب والعالم، وهي جائحة فيروس كورونا. الغماري دار برنامج بسيط فالشكل، لكن عميق فالمضمون. كان كيجاوب على تساؤلات الناس، كيشرح القوانين الصحية بلغة دارجة مفهومة، وكيهضر على مواضيع حساسة بطريقة محترمة ومقنعة.

البرنامج كان كيتدار فـشكل مباشر، وكيجمع بين المعلومة الطبية والتوضيح القانوني والنصائح الاجتماعية، وهدا خلاه يولي من أكثر البرامج مشاهدة فـالمغرب سنة 2020.

## الأسلوب الإعلامي
كان معروف بصدقو وبطريقة الكلام اللي قريبة من الناس. ما كانش كيتصنع، وكان كيعتمد على لغة بسيطة ومباشرة، تقدر أي طبقة من المجتمع تفهمها. خصائص الأسلوب ديالو:

* الوضوح والبساطة؛
* التواصل المباشر مع المواطن؛
* الإحساس بالمسؤولية؛
* تقديم المعلومة بدون تضخيم ولا تهويل.

هاد الأسلوب خلاه قريب بزاف من المغاربة، وخلّى بزاف ديال الناس يحسو أنه "صحافي الشعب".

## الوفاة وردود الفعل
توفّى صلاح الدين الغماري فـ10 دجنبر 2020 بسكتة قلبية مفاجئة فـالمحمدية. الخبر كان صدمة فـالمغرب كامل. القناة الثانية نعاتو رسمياً، وجمهور واسع شارك الحزن على وسائل التواصل الاجتماعي. بزاف ديال الفنانين والصحافيين دارو تدوينات فـفيسبوك وتويتر باش يعزّيو العائلة.

## الإرث الإعلامي
الغماري بقى رمز فـالذاكرة الإعلامية المغربية. بزاف ديال الشباب اختاروا يقراو الإعلام من بعد ما تفرجو فيه. الناس ما زالين كيتفكرو طريقة كلامو، وعبارته الشهيرة: *"خليك فدارك، راك مسؤول على راسك وعلى بلادك."*

هاد العبارة ولاّت شعار وطني فـمرحلة كورونا.

## المراجع
  

## وصلات خارجية

* الموقع الرسمي للقناة الثانية 2M
* قناة 2M على يوتيوب
* Hespress – موقع إخباري مغربي
* الصفحة التذكارية على فايسبوك

## مصادر

تصنيف:زيادة 1969
تصنيف:وفيات 2020
تصنيف:صحافي مغريبي
تصنيف:ناس د تلفازة ف لمغريب
تصنيف:بيوغرافيا د رجال
تصنيف:ناس تزادو ف مكناس
تصنيف:ناس توفاو ف لمحمدية
تهراس راديواكتيڤ

[تصغير|تهراس نووي ف لحالة ديال [سيكل CNO|سّيكل د لكاربون أزوط ؤكسيجين]]
**تّهراس رّاديواكتيڤ** (ب نݣليزية **Radioactive decay**) ؤلا **تّهراس نّووي** (ب نݣليزية **Nuclear decay**) هو عملية كتفقد فيها نواة مامستاقرّاش ديال شي درة طّاقة ديالها، لّي كتخرج علا شكل إشعاع، ؤ كتحول ل نوية ديال عنصر ؤلا عناصر كيماوية خرين ؤلا ل إيزوطوپ أخور ديال نفس دّرة. كاينين شلة نْواع ديال **تّهراس رّاديواكتيڤ ** منها تهراس ألفا، تهراس بيطا، ؤ تهراس ݣاما.

## مصادر


تصنيف:لفيزيك نووية
فرتيتة ألفا

**فرتيتة ألفا** (ب نݣليزية **Alpha particle**) ؤلا **إشعاع ألفا** (ب بݣليزية **Alpha radiation**) هوّ نواة ديال لهيليوم بلا لإليكترونات ديالها، ؤ كتنتج من شي تفاعلات نووية. رّمز ديالها هوّ لحرف ليوناني ألفا **α**.

## مصادر


تصنيف:لفيزيك د لفرتيتات
تصنيف:مقالات ب عناوين فيها نيولوجيزم
تصنيف:هيليوم
تصنيف:تهراس راديواكتيڤ
فضاء براني

[تصغير|[رائد فضاء بروس ماكاندليس كيتسارا ف لفضاء لبراني ب لبسة خاصة ل هاد لغاراض]]
**لفضاء لبراني** (ب نݣليزية **Outer space**) ؤلا غير **لفضاء** هوّا لمتيداد ديال لمكان برة لكوكب د لأرض ؤ ما بين لْكسدات لْفلكية. لخط لّي كيفصل ما بين لجو د لأرض ؤ **لفضاء لبراني** كيتسما خط كرمان.

بلا لكسدات السماوية لي فيه، لفضاء لبراني ماشي خاوي بشكل كامل كيما كيبان، مي فيه كتافة ضعيفة ديال لفرتيتات تحت الدرية بحال نوترينو، لپلازما ديال لهيدروجين و لهيليوم، و إشعاعات من نواع خرين.

## مصادر

تصنيف:لمكان
تصنيف:لفلك
تصنيف:لفضاء لبراني
تصنيف:بيئات
تصنيف:خوا
ݣاز طبيعي

[تصغير|ڭاز طبيعي كيخرج من لرض ؤ شاعلة فيه ل[عافية، ف طايوان]]
**لݣاز طّبيعي ** (ب نݣليزية **Natural gas**) هوّا ݣاز هيدروكاربوني كيكون ف لأعماق ديال لأرض ؤ مكوّن ب لأساس من لميطان ؤ ب قدر قل من ألكانات خرين. لڭاز طّبيعي كيتّعتابر واحد من أهم لمصادر د طّاقة د لعالم.

## لڭازات لي كيتكوّن منها

## مصادر


تصنيف:شيمي
قاسح

تصغير|مجموعة د لمعادن ف حالة قاسحة
**لقاسح** ؤلا **صّلب** (ب نݣليزية **Solid**) هوّا وحدة من ربعة د لْحالات لْأساسية د لْمادة (لوخرين هوما سّايل، لݣاز ؤ لپلازما). لمادة لقاسحة كتميّز بلي شكل ديالها ماكيتبدلش ب سّاهل، من غير يلا طّبقات عليها قوة كبيرة نسبيا.

## مصادر

تصنيف:لفيزيك
تصنيف:أطوار د لمادة
تصنيف:قواسح
تريسينتي

[تصغير|سيمولاتور ديال ل[برق لي هوّا تيار طابيعي د تّريسينتي]]
**تّريسينتي** ؤلا **ضّو** (ب نݣليزية **Electricity**) هوّا ضاهرة فيزيكية كتنتج ملي فرتيتات مادية عندها تعميرة تريسينتية، بحال متلا ليليكطرونات، كتحرك بشكل مْنضّم. **تّريسينتي** عندو علاقة معا لمغناطيسية ؤ بجوجهم كيتوصفو ب لمعادلات د ماكسويل.

## مصادر


تصنيف:لفيزيك
تصنيف:طيكنولوجيا
تفاعل نووي

**تّفاعل نّووي **(ب نݣليزية **Nuclear reaction**) ف لفيزيك نّووية ؤ شّيمي نّووية هيّا عملية كيتزادحو فيها جوج نوايات ديال درات ؤلا نواة ديال درة معا جسيم تحت دري باش يعطيو نواة جديدة، ؤ كيقدر ينتج منها طاقة. متال ديال هادشي هوّ نّوع ديال لعمليات كيوقعو ف شمش باش كيتحول لهيدروجين ل هيليوم ؤ مواد خرين تقل، ؤ كتخرج طاقة لّي طرف منها هوّ ضّو د شّمش. متال خور هوّ ديال لْقنبولة نّووية لّي كيتحولو فيها مواد راديواكتيڤة بحال لأورانيوم ل مواد خرين.

## مصادر


تصنيف:لفيزيك نووية
تصنيف:تدماج نووي
تصنيف:تهراس راديواكتيڤ
تدماج نووي

[تصغير|تدماج ديال ال[دوتيريوم (هيدروجين 2) و التريسيوم (هيدروجين 3) كيعطي نويّة د لهيليوم نيوطرون حر]]
**التدماج النّووي** (ب نݣليزية **Nuclear fusion**) هوّا تفاعل نووي كيتدمجو فيه جوج نويات ديال درات ؤلا كتر، باش يكوّنو نوية ؤلا نويات ديال عنصر كيماوي جديد تقل منهوم تال عند لحديد. متلاً التدماج النووي ديال لهيدروجين ف الشمش كيعطي لهيليوم.

## مصادر


تصنيف:لفيزيك نووية
تبريد

**تّبريد** (ب نݣليزية **Cooling**) هوّا عملية ديال تحياد لحرارة من شي كسدة بحيت كتنزل دّرجة د لحرارة ديالها، ؤ تقدر تبدل لحالة لمادية ديالها، بحال متلا تحول من سايل ل قاسح.

## مصادر

تصنيف:لفيزيك
ڭسدة مادية

[تصغير|[بواقة د لڭاز وسط لما]]
**لڭسدة لمادية** (ب ) هوّا أي تجمع ديال لمادة عندو شكل ؤ حدود باينين ف لمكان. هاد شّكل ؤ لْحدود يقدرو يتبدلو معا مرور زّمان.

## مصادر

تصنيف:لفيزيك
تصنيف:مفاهيم ف لميطافيزيك
تصنيف:ڭسدات مادية
تصنيف:مقالات ب عناوين فيها نيولوجيزم
زداح لكبير د لهادرونات

[تصغير|ديتيكتور [سي إم إس ف زّداح لكبير د لهادرونات]]
**زّداح لكبير د لهادرونات** (ب نݣليزية **Large Hadron Collider** ؤلا ب ختيصار **LHC**) هوّا زداح ديال لجسيمات كاين ف لحدود مابين سويسرا ؤ فرانسا، ؤ هوّا أكبر زدّاح ؤ أكبر ماكينة ف لعالم. تبنا من عند لمنضمة لأوروپية ديال لأبحات نووية (ب ختيصار سيرن CERN). باش يدرسو بيه لعولاما د لفيزيك لقوانين ديال لفيزيك، ؤ ب لخصوص لعلاقة مابين لفيزيك لكوانطية ؤ نضرية د نّسبية.

## مصادر

## لمزاود
* سّيت رّسمي ديال زّداح لكبير د لهادرونات


تصنيف:لفيزيك نووية
تصنيف:مقالات ب عناوين فيها نيولوجيزم
هندة

تصغير|هندة على شكل حافر د عودان
**الهندة** ؤلا **العيار** (ب نݣليزية **Magnet** ؤ بالعربية: **مغناطيس**) هوّا أي كسدة مادية كاتنتج جنان هنداوي. هاد الجنان ماكيتشافش، ولكن كايسبب مفعول اللي كايجبد ل عندو لكسدات لّي مصايبين من مواد فيرو-هنداوية بحال لحديد، لفولاد، نّيكل ؤ لْكوبالت ؤ كايجبد ؤلا كيدفع الهندات لوخرين.

## مصادر


تصنيف:لمغناطيسية
تصنيف:معدن
سوپردواز

تصغير|طيكنولوجيا د لعومان ف لهوا levitation معتامدة على السوپردوّازية
**سّوپردوّاز** (ب نݣليزية **Superconductor**) هوّا مادة ماكيكونش عندها مقاومة كهربية تحت واحد درجة د لحرارة محددة، عكس لمواد لعادية لّي كتنزل لقيمة ديال لمقاومة لكهربية ديالها بشكل تدريجي، ؤ ماكتغبرش فخطرة. هادشي كيخلي لمواد **سّوپردوّازة** تدوز تريسينتي بشكل كبير بزاف يلا تبردات ل تحت واحد لحرارة كريتيكية، يعني كتكون عندها دوّازية عالية.

## مصادر


تصنيف:لفيزيك
تصنيف:أطوار د لمادة
صونيط نووي لمغناطيسي

[تصغير|سپيكتروميتر ديال الصونيط النووي لمغناطيسي ب 700 [هيرتز، مصاوب من عند شركة بروكر.]]
تصغير|لمبادئ لأساسية ديال الصونيط النووي لمغناطيسي
**صّونيط نّووي لْمغناطيسي** (ب نݣليزية **Nuclear magnetic resonance** ؤلا ب ختيصار **NMR**) هوّا ضاهرة فيزيكية لّي كيتجاوبو فيها نّويّات ديال درات ف مجال مغناطيسي قوي ؤ تابت معا مجال مغناطيسي أخور ضعيف ؤ مزعلل، ب أنهم كينتجو سينيال مغناطيسي خاص عندو تعاويدة متعلقة ب لخاصيات د لمجال لمغناطيسي ف نّوية.

## مصادر


تصنيف:لفيزيك
تصنيف:تقنيات علمية
تصنيف:مقالات ب عناوين فيها نيولوجيزم
تزعليل

تصغير|بندول كيتزعلل
**تّزعليل** (ب نݣليزية **Oscillation**) هوّا تبدال كيتعاود ف زّمان ديال شي محسوب (متلا لموقع ديال شي كسدة مشدودة ب خيط)، علا شي قيمة محددة، عادة نقطة د تّوازن، ؤلا مابين جوج ؤلا كتر د لحالات.

تزعليل بكسدة وحدة كايتعتابر سيستيم ساهل ولي نقدرو نعرفو كيفاش و شحال تلوقت غايبقا سيستيم كايتزعلل بمعادلات تلماط و قوانين تلفيزيك عكس تزعليل بجوج كسدات ولا تلاثة لي كايعتامد على لبلاصة منين بدا تزعليل.
تصغير|تزعليل بجوج كسدات

## مصادر


تصنيف:مقدار ف لفيزيك
تصنيف:لفيزيك
تصنيف:مقالات ب عناوين فيها نيولوجيزم
تعاويدة

[تصغير|تعاويدة كاتساوي 25 تدبديبة ف [دقيقة|دّقيقة]]
**تّعاويدة** ولّا **لفريكونص** (ب نݣليزية **Frequency**) هيّا لعدد د لمرات لّي كيتعاود فيها شي حادات ف وحدة د زّمان (متلا ساعة ؤلا تانية). لعبرة ديال تعاويدة هيّا لهيرتز.

## مصادر


تصنيف:لفيزيك
تصنيف:مقدار ف لفيزيك
تصنيف:مقالات ب عناوين فيها نيولوجيزم
تصوير ب صونيط لمغناطيسي

لاإطار|يسار
**تّصوير ب صونيط لمغناطيسي ** (ب نݣليزية **Magnetic resonance imaging** ؤلا ب ختيصار **MRI**) هوّا تقنية ف تّصوير طّبي كتستعمل باش ياخد طّبيب تصاور ديال لكسدة د بنادم من لداخل ؤ لعلميات لّي كطرا فيه. هاد تّقنية ماكاتخدمش ب شعا د إكس، مي هيّا تطبيق ديال صّونيط نّووي لْمغناطيسي لّي كيتستعمل حتا ف مجالات خرين بحال تاسپيكتريت.

## مصادر


تصنيف:طب
تصنيف:إختراعات ديال لقرن 20
تاسپيكتريت

[تصغير|[موشور كيقسم الشعا د الضو لبيض على لمكوّنات ديالو]]
**تاسپيكتريت** (ب نݣليزية **Spectroscopy**) هوّا مجال علمي كيدرس لعلاقة مابين لمادة ؤ لإشعاع لكهرمغناطيسي، ؤ عندو تطبيقات ف بزاف د لمجالات بحال تّصوير طّبّي، لفلك ؤ غيرهم.

## مصادر


تصنيف:لفيزيك
تصنيف:تقنيات علمية
تصنيف:مقالات ب عناوين فيها نيولوجيزم
النادي لمكناسي

**النادي الرياضي المكناسي** واللي معروف ب**CODM** (لكوديم)، هو كلوب عندو بزّاف لفروع كاين فمدينة مكناس لمغريبية. لفرع ديال كورة وحتا هو عندو نفس السمية. تيلعب دابا فلبوطولة لوطنية التانية. لفرع ديال كورة فايتلو دّا كأس العرش عام 1996 ولبوطولة عام 1966.

## تاريخ النادي المكناسي
تترجع لأصول دالنادي المكناسي لعام 1913 فين أسس لمستعمير دفرانصيص نادي الاتحاد الرياضي المكناسي. هاد لكلوب غادي يتفكك من مورا ليستيقلال ياش تعوضو لفرقة ديال رشاد مكناس. هاد اللخراني ماغديش يحقق نتائج زوينة بزاف وغادي يتدمج عام 1962 مع جوج فراقي خرين من مكناس اللي هوما لفرقة دلجمعية الرياضية طنجة-فاس و لفرقة ديال دفاع بني محمد باش يصاوبو النادي المكناسي.

النادي المكناسي غادي يربح كاس لعرش لأول مرة فالتاريخ نتاعو عام 1966. من بعد ما غادي يغلب فلفينال لغريم ديالو التقليدي المغرب الفاسي.

من بعد غادي يوصل النادي المكناسي للفينال دكاس العرش عام 1981 فين غادي يخسر ضد الوداد البيضاوي ب 1–2. و ف1982 غادي يكون هو لوصيف دلبطل دلبوطولة اللي داها النادي القنيطري.

أول و آخير بطولة عند النادي المكناسي داها عام 1995. و فعام 2011 غادي يوصل للنهائي دكاس لعرش للي غادي يخسرو ضد المغرب الفاسي ب 0–1. هادي غادي تكون بداية لأزمة ديال هاد لفرقة اللي غادي تهبط لبوطولا 2 فلعام اللي من موراه، و يهبط من بعد لبوطولة لوطنية للهواة سنة 2016.

## مصادر


تصنيف:فراقي د كورة مغريبية
تصنيف:مقالات فيها مصدر و 3000 بايت
تصنيف:فراقي رياضية د لمغريب
تصنيف:تأسيسات د 1962 ف لمغريب
كاس لعرش (2018-2019)

## لبطل

## الدور التمهيدي
الدور التمهيدي تقصّر نهار 4 ماي 2019.

|}

## الدور دلفينال
### لفراقي اللي تأهلات
هاد لفراقي شاركات فكاس لعرش ديال عام 2018.

16 فرقة من بوطولا 1 (2018-2019)

* الجيش الملكي
* شباب الريف الحسيمي
* الدفاع الحسني الجديدي
* الفتح الرباطي
* حسنية أكادير
* اتحاد طنجة
* الكوكب المراكشي
* المغرب التطواني
* مولودية وجدة
* أولمبيك آسفي
* أولمبيك خريبكة
* الرجاء البيضاوي
* سريع واد زم
* نهضة بركان
* الوداد البيضاوي
* يوسفية برشيد

10 دلفراقي من بوطولا 2 (2018-2019)

* جمعية سلا
* شباب أطلس خنيفرة
* الشباب الرياضي السالمي
* الإتحاد الزموري للخميسات
* شباب قصبة تادلة
* أولمبيك الدشيرة
* الراسينݣ البيضاوي
* رجاء بني ملال
* نهضة الزمامرة
* الوداد الفاسي

4 دلفراقي من لبوطولا لوطنية للهواة (2018-2019)

* فتح ويسلان
* شباب المحمدية
* الإتحاد البيضاوي
* الاتحاد الإسلامي الوجدي

2 دلفراقي من قيسم لهواة اللول (2018-2019)

* النسمة الرياضية السطاتية
* الاتحاد التوارݣي

### قوس لمشاركة

## دور 32
* ميتشان سدس عشر النيهائي ديال كاس لعرش 2018: 30 - 31 غشت و1 و24 شتنبر 2019.

## تمن النيهائي
تقصرات لميتشان نهار 25 و27 شتنبر و2 أكتوبر 2019.

## روبوع النيهائي
لميتشان تلعبو ف22، 23 و24 أكتوبر 2019.

## الدومي فينال
لميتشان تلعبو ف9 و10 نونبر 2019.

## لفينال


## مصادر

تصنيف:كاس لعرش لمغريبي
تصنيف:مقالات فيها مصدر و 3000 بايت
لحسن التاني

**لحسن تّاني** ؤلا **لحسن بن محمد** هو ماليك ديال لمغريب لي حكم بين عام 1961 ؤ 1999. عاون باه لماليك محمد لخاميس ف تحرير لمغريب من لإحتلال لفرانساوي ؤ الصبنيولي، تعرف ب دكا ؤ شطارة ديالو ف الضومين د السياسة. كيتلقب ب **أب لمغريب لعصري** ؤ **باني دولة لعصرية ؤ السدود**، قدر يصوݣ ب لمغريب ب قوة للإستقرار، و قدر يݣيد ب بلادو للمعسكر الرأسمالي ف لوقت لي كان معظم دوال لي حداه تابعة للمعسكر ليشتيراكي، لحسن تاني من بين أبرز ملوك لمغريب حيث قدر يوحد لبلاد ؤ يحرر صحرا من لإستعمار صبليوني ب لمسيرة لخضرا د 1975.

## حياتو
تولد لحسن تاني ف القصر ديال السلطان ف الرباط مابين الظهر و العصر نهار التلات 9 يوليوز 1929. دخل ل السياسة فاش مات باه محمد الخامس و لي كان ماليك لمغريب نهار 26 فبراير 1961 و تما فين ولا لحسن تاني ماليك. قرا القانون ف الرباط و خدا الديبلوم ف بوردو ف فرانسا .

كان عندو بزاف ديال المهمات فاش كان ولي لعهد و حتا هو تنفى مع محمد الخامس من عند الفرانسيس ل كورسيكا و مدغشقر. هادشي لي خلا الشعب يدير لي ف جهدو باش يطيح لإستعمار، خصوصا فاش دارو بن عرفة ماليك على لمغريب. داكشي علاش تسمات ثورة الملك و الشعب، لحسن تاني كان هو لي كيترجم و كيكتب الميساجات ديال باه ف المنفى.

رجع محمد الخامس هو و ولي العهد لحسن تاني من مدغشقر ل لمغريب و خدا لمغريب الإستقلال ديالو ف 1956.

ف 9 يوليوز ولا لحسن تاني رسميا ولي العهد من بعد ما دار القسم قدام باه ف القصر ديال الرباط.

## إنجازات
* لبني ديال قتصاد عصري
* سياسة السدود

## لمسيرة لخضرا
أهم حاجة دارها لحسن التاني هي لمسيرة لخضرا لي كان طالب فيها المغرب ف البدية ديال السبعينات من السبنيول يرجعو ليه الصحرا. و طلب لحسن التاني من الشعب ديالو باش يديرو مسيرة ل الصحرا. داكشي لي خلا 350 ألف مغربي و مغربية يخرجو هازين القرآن و الراية المغربية ب القيادة ديال لحسن تاني. هادشي خلا السبنيول تخرج من الصحرا من مور ما تقسمات ف معاهدة مدريد لي عطات الساقية الحمرا للمغريب و وادي الذهب ل موريطانيا باش مايوقع تا شي مشكيل بينهم بجوج.

## مصادر


تصنيف:بيوغرافيا د رجال
تصنيف:ناس حكمو لمغريب
تصنيف:ملك مغريبي
تصنيف:لعوام د الرصاص ف لمغريب
تصنيف:زيادة 1929
تصنيف:وفيات 1999
تصنيف:مقالات فيها مصدر و 3000 بايت
تصنيف:ناس تزادو ف الرباط
تصنيف:ناس توفاو ف الرباط
تصنيف:ناس د الرباط
تصنيف:مغاربا د لقرن 20
تصنيف:سلالة لعلويين لفيلاليين لحاكمة
صاطليت

[تصغير|[سپوتنيك 1، أول ساطليت تصيفط ل لفضاء دار على لأرض]]
**صّاطليت** (ب نّݣليزية **Satellite**) هوّا جهاز كيتصيفط ل لفضاء باش يدور علا لأرض ؤ يدير شي مهمة بحال يتبع طّقس، سيستيم ديال تموضيع لأرضي (GPS)، ؤلا شي حاجة خرة.

تال لّخر د 2021 كاينين ف لمجموع 4852 صاطليتات خدّامين، من بينهوم 2944 ديال لميريكان، 499 ديال شّينوا ؤ 169 ديال روسيا.

## مصادر


تصنيف:لفلك
ݣوته

**يوهان ڤولفݣانݣ ڤون ݣوته** (بلألمانية: Johann Wolfgang von Goethe) (28 غشت 1749 - 22 مارس 1832) كان كاتب و سياسي ألماني. كيتعتابر واحد من أكبر لكتّاب لألمانيين ف التاريخ. أتّر ݣوته بزاف على لأداب ديال ألمانيا و على اللغة لألمانية، و بزّاف د لقصص و لمسرحيّات ديالو معروفة ف لعالم كامل، و تترجمات لبزّاف د اللغات.

التأتير ديال ݣوته فلألمانية وصل للدرجة باللي لمدارس التابعة للدولة د ألمانيا، اللي كاتقرّي اللغة لألمانية ف لعالم كلّو سميتها لمعاهد ديال ݣوته. كاين 159 معهد ديال ݣوته موجودة ف 98 بلاد ف لعالم.
## مصادر


تصنيف:بيوغرافيا د رجال
تصنيف:كاتب ألماني
تصنيف:زيادة 1749
تصنيف:وفيات 1832
تصنيف:فيلسوف ألماني
تصنيف:فلاسفة طبيعيين
ويليام شيكسپير

**ويليام شيكسپير** (ب لينݣليزية: William Shakespeare) (تولد ف 26 أبريل 1564 - مات ف 23 أبريل 1616) كان كاتب و شاعر و مسراحي و ممثل نݣليزي، كيتعتابر أحسن كاتب باللغة لينݣليزية ف التاريخ، و أحسن واحد كتب مسراحيات ف لعالم.

شيكسپير كتب 39 مسرحية و 154 قصة قصيرة، و جوج د لقصص شعرية. لمسرحيات ديالو تطرجمات للأغلبية د اللغات ديال لعالم، و باقا تاتمتّل و تتخدّم ف لمسرح تال دابا.
## لمسرحيات ديالو
شيكسپير عندو بزاف د لمسرحيات مشهورة ف لعالم، منها:
* روميو و جولييط
* هامليت
* التاجر د ڤينيز
* أنطوني و كلييوپاطرا
## مصادر


تصنيف:بيوغرافيا د رجال
تصنيف:كاتب بريطاني
تصنيف:لمسرح
تصنيف:زيادة 1564
تصنيف:وفيات 1616
تصنيف:كاتب نڭليزي
محمد الخامس بن يوسف

**محمد الخامس بن يوسف** هو سلطان و من بعد ماليك ديال المغرب من 1927 للنفي ديالو ف عام 1953. و من بعد ما رجع من المنفى من 1955 حتال الوفاة ديالو ف 1961.

## حياتو
محمد الخامس هو ولد السلطان مولاي يوسف اللي تولا العرش سنة 1912. ورت العرش ديال باه سنة 1927 و كان عمرو غير 17 سنة. الفرنسيس حطوه ف العرش حيت عتابرو بلي غادي يكون ساهل التحكم فيه. ولكن من بعد محمد الخامس غادي يولي عندو موقف داعم للحركة الوطنية. ف سنة 1944 غادي يتلاقا ف مؤتمر كازا ب الرئيس د ميريكان روزڤيلت و ياخد منو وعد ب ستقلال المغرب.

محمد الخامس لعب دور ف لمقاومة ضد إضطهاد حكومة ڤيشي ف لحرب لعالمية تانية لليهود. هادشي خلاه محبوب عندهوم و من أسباب تمسك ليهود من أصول مغربية ف إسرائيل ب تمغرابيت.

محمد الخامس غادي يدعم أيضا المقاومة المغربية. ف عام 1947 غادي يلقي خطاب ف طنجة غادي يطالب فيه ب ستقلال المغرب. و سنة 1953 غادي يتنفى ل ماداݣاسكار. من بعد و بضغط من المقاومة الفرنسيس غادي يرجعوه ف 1955. و المغرب غادي ياخد الإستقلال ف 1956. محمد الخامس غادي يرجع اللقب الرسمي ديالو من سلطان لملك ف 1957. و غادي يبقى يحكم حتى ل 1961. و غادي يورت ولدو لحسن التاني العرش من بعدو.

## مصادر


تصنيف:ناس حكمو لمغريب
تصنيف:سلطان مغريبي
تصنيف:ملك مغريبي
تصنيف:زيادة 1909
تصنيف:وفيات 1961
تصنيف:سياسي مغريبي
تصنيف:ناس د الرباط
تصنيف:ناس تزادو ف فاس
تصنيف:ناس توفاو ف الرباط
تصنيف:ناس د فاس
تصنيف:مقالات فيها مصدر و 3000 بايت
تصنيف:سلالة لعلويين لفيلاليين لحاكمة
باݣا

**باݣا** ؤلا **باݣاس** هو لماليك لّول ف تّاريخ لّي معروف بلي حكم مملكة موريطانية (سمية لقديمة د لمغريب) مامعروفش بزاف على حياتو من غير كونو عاون لماليك د نوميديا ماسينسا ف لحرب لبونيقية تانية. ؤ لعاصيمة ديالو كانت واقيلا ف شالة (الرباط دابا) ؤلا ف تامودا حدا تطوان.

## لمعنى ديال سميتو

سّمية د باݣا واقيلا عندها علاقة معا أبݣي ⴰⴱⴻⴳⴳⵉ لّي هيّا سمية معروفة عند توارݣ، ؤ كتشير لواحد لحيوان كيشبه ل لكلب كيعيش ف صّحرا (ب لعربية ابن آوى).

## شنو كنعرفو عليه

باݣا ماشي هوّا أول ماليك ديال موريطانية، ولاكين هوّا أول ماليك دكرو تّاريخ، ب تّحديد عند لمؤرخ روماني تيتوس ليويوس، ف كتابو تّاريخ د روما:

باݣا كان ف هاد لوقت ماليك ديال لمورBaga ea tempestate rex Maurorum erat
*تيتوس ليويوس، تّاريخ د روما، لجزء 29 فقرة 30*

باݣا كان طرف من سلالة مورية قديمة لّي غالبا بدات من لقرن 4 ؤلا 5 قبل لميلاد، ؤ ستامرات حتال 33 قبل لميلاد فاش مات لماليك بوكوس تاني بلا مايخلي شي حد يخلفو.
ف 206 ق.م. باݣا عاون ماسينيسا لّي كان ديك سّاع أمير ديال مملكة ماسيليا (نوميديا شّرقية)، ؤ كان راجع من إيبيريا باش ياخد لحق ديالو ف لحكم، من بعد ما مات بّاه لماليك ݣايا، ؤ زرب عليه ولد عمو لاكومازيس. حيت ماسينيسا كان خاصو يسافر وسط لمملكة د ماسيسيليا ديال سيفاكس، لّي كان لعدو ديالو، باݣا عطاه 4000 فارس موري كا حراس شخصيين. ملي ماسينيسا وصل ل لهدف ديالو، ݣال ل دوك لفرسان باش يرجعو ل بلادهم، وخا كانو عندو غير 500 فارس نوميدي.

هاد رّواية كتبين أن باݣا كان ماليك عندو حكم فعلي ؤ سلطة كبيرة علا مساحة د لأرض مابيهاش، غالبا من لمحيط لأطلسي تال واد مولوكا لّي أغلبية د لمؤرخين متافقين أنه واد ملوية ف لمغريب، مي لحدود لجنوبية ديالو مامعروفاش مزيان. لقبايل ديال لأطولول لّي هيّا قبايل جيتولية، كانت واقيلا ديجا ف لجنوب ديال مملكة موريطانية، ؤ كانت كتحد من سّلطة ديالو ف دوك لمناطق. من أهم لمدون لّي كانو تحت سّلطة ديالو، كاين ليكسوس، طنجة، وليلي، تامودا، ؤ سلا.

ف نّقيشات لّي تلقاو ل حد سّاعة سّمية ديال باݣا كتّكتب عادة ب هاد شّكل BGY.

## مصادر

تصنيف:ناس حكمو لمغريب
تصنيف:لمغريب لقديم
تصنيف:ملوك د موريطانية
تصنيف:ناس حكمو جزء من لمغريب
تصنيف:مقالات فيها مصدر و 3000 بايت
تصنيف:ستيتناء من طاݣ ناقصين تصاور
لݣرݣرات

تصغير|معبر لكركارات الحدودي
**لݣرݣرات** هي نقطة حدودية ف أقصى لجانوب د لمغريب و تتربطو معا موريطانيا. جنوب هاد النقطة كاينة واحد 5 كيلومتر جنوب السور لعازل لمغريبي لي كانت مامعبّداش حتال عام 2020. لمعبر دابا تحت السلطة ديال لمغريب.

## مصادر

تصنيف:لمغريب
هيلدا

**هيلدا** (ب لونݣلي **Hilda**) هو مسلسل ديال روسوم متحركة بريطاني كانادي مبازي علا سلسلة د لكوميكس (حجاية مصورة) بنفس السمية من تأليف لوك پيرسن. المسلسل تيعرض مغامرات ديال هيلدا الدرية لي عندها شعر زرق مع صحابها. تعرض المسلسل لمرة لولة ف 21 شتنبر 2018 على سّيت د نيتفليكس.

## مصادر

تصنيف:مسلسل روسوم د التلفازة
قسيم

تصغير|20 ÷ 4 = 5، مبيّنة هنا ب تفاحات، كانڭولو "عشرين مقسومة على ربعة كاتساوي خمسة"
**لقسيم** (كانرمزو ليه ب علامة د **÷** ؤلا **/**) ف لماط سيرتو ف لحساب د لبتدائي هيا لعملية رّابعة مورا لجمع، طّرح ؤ ضّرب. كاتعني نقسمو شي حاجة ل مورصويات صغار ؤ بنفس لكمية.

## لخاصيات د لقسيم
* يلا كان a \times b = c راه:
** a = c \div b (يلا كان b \neq 0)
** b = c \div a (يلا كان a \neq 0)
* لقسيم على زيرو ممنوع

## مصادر


تصنيف:لماط
عيا

تصغير|شخص كيحس ب لعيا
**لعيا** ؤلا **لافاتيݣ** عند الطبا هو حالة كاتخليك ماتقدرش بيها تدير شي مهام بشكل مزيان. و هداك لي كايكون فيه لعيا كانݣولولو *عيان*. ف أغلبية د لحالات كيمشي لعيا بسباب الراحة و تّكية.

## مصادر

## شوف تا
* شقيقة

تصنيف:طب
تصنيف:تجربة ديال الدات
عبد الحفيظ بن الحسن

**مولاي عبد الحفيظ** هو السلطان اللي حكم المغريب ما بين 1908 فاش خدا العرش ديال اخوه عبد العزيز و 1912 فاش تنازل على العرش لمولاي يوسف. مولاي عبد الحفيظ عندو حتى أشعار ديال الملحون بالدارجة، اللي جمعهم عباس الجراري ف ديوان صدر ف 2014.

## حياتو

### الحكم ديالو
عبد الحفيظ تزاد ف فاس عام 1876. و باه هو لحسن لّول. كان امير للي مهتم بعلوم الدين و كان تيكتب الشعر. عينو خوه عبد العزيز خليفة على مراكش.
ف لبدية كان من لمعارضين لتدخل لفرنسيس ف لمغريب. هادشي خلاه يتمرد على خوه و يعلن راسو سلطان ف مراكش ف 1907. و ف 1908 غادي ياخد لعرش د خوه. لكن من بعد غادي يلقا بلي السلطة ديالو ضعيفة. فا غادي يتحاصر ف فاس من قبايل لي تمردات علبه سنة 1911 و غادي يطلب دعم لفرنسيس. و من هنا غادي يسني معاهدة فاس ف 1912. و لمغاربا غادي يبداو يسميوه سلطان لفرنسيس. من بعد غادي يتنازل على لعرش ل خوه مولاي يوسف سنة 1912.

### لمنفى
عبد الحفيظ غادي يخوي لمغريب. غادي يعيش شوية ف فرانسا و ف طانجا و من بعد ف سپانيا ف فترة لحرب لعالمية اللولا. من بعد غادي يرجع ل فرانسا لي غادي يموت فيها عام 1937.

## أعمال
* 

## مصادر

تصنيف:سلطان مغريبي
تصنيف:شاعير مغريبي
تصنيف:ناس حكمو لمغريب
تصنيف:زيادة 1875
تصنيف:وفيات 1937
تصنيف:زيادة 1873
تصنيف:ناس تزادو ف فاس
تصنيف:ناس د مراكش
تصنيف:ناس د فاس
تصنيف:مقالات فيها مصدر و 3000 بايت
تصنيف:مغاربا د لقرن 19
تصنيف:سلالة لعلويين لفيلاليين لحاكمة
لحسن اللول

**الحسن اللول بن محمد**، تولد عام 1836 ف تادلة و توفا عام 1894، هو سلطان لي حكم المغريب ما بين 1873 و 1894 من بعدما خلف باه محمد الرابع. و هو لواليد ديال 3 سلاطين للي حكمو لمغريب هوما عبد العزيز و عبد الحفيظ و يوسف بن الحسن.

## الحكم ديالو
فترة لحكم ديالو كانت فترة لي لأطماع لؤروپية زادت على لمغريب و كانت فرانسا و بريطانيا تيفكرو يفرضو الحماية على لمغريب كيما دارو ف مصر و تونس. لكن هاد الفكرة لقات معارضة من دول ؤروپية خرة بخال ألمانيا و سپانيا. ف عام 1880 ف لعهد ديالو غادي يكون مؤتمر مدريد لي غادي تشارك فيه 12 دولة ؤروپية و لمغريب. هاد لمؤتمر غادي يأكد علا ستقلال لمغريب و لكن غادي يعطي متيازات كبيرة لؤروپيين. ف مثلا لؤروپيين و لمحميين غادي يتعفاو من عدد من الضرائب الحاجة لي غادي تخوي خزينة الدولة. لحسن اللول غادي يدير حتا واحد سياسة ديال التقشف باش ميضطرش يتسلف من لؤروپيين ولكن النتيجة ديال هادشي هي بلي الجيش غادي يضعاف قدام القبائل لي يقدرو يتمردو ف أي لحظة. باش الحسن اللول يضمن ولاء هاد القبائل غادي يدير عدد من الرحالات ف ݣاع نواحي البلاد أهمها رحلة لي غادي دوز من فاس ل تافيلالت ل مراكش ل ݣلميم.

لحسن اللول غادي يعين موحا أوحمو الزياني قايد ف خنيفرة. موحا أوحمو غادي يولي من أهم المقاومين د الستعمار ف لقرن لعشرين.

## ولادو

## مصادر

تصنيف:زيادة 1836
تصنيف:ناس تزادو ف فاس
تصنيف:وفيات 1894
تصنيف:ناس د مراكش
تصنيف:سلطان مغريبي
تصنيف:ناس حكمو لمغريب
تصنيف:ناس توفاو ف مراكش
تصنيف:ناس د فاس
تصنيف:مقالات فيها مصدر و 3000 بايت
تصنيف:مغاربا د لقرن 19
تصنيف:سلالة لعلويين لفيلاليين لحاكمة
تايتانيك (فيلم 1997)

يسار|لاإطار|220x220بك
**تايتانيك** هو فيلم ميريكاني رومانسي وكارثي، و هو خرج ف لعام 1997. دار لإخراج و لكتابة ديالو جايمس كامرون. لفيلم متلو فيه لأدوار رّئيسية ليوناردو دي كابريو، كايت وينسلت، فرانسيس فيشر و بيلي زاين. لقصة دلفيلم كت عاود لغرق ديال لأر إم إيس تايتانيك ف لعام 1912. لفيلم ربح 11 جائزة دلأوسكار، و كان أول فيلم بيش توصل إلى وحد مليار دولار ف لإيرادات حول العالم.

## لمزاود

* لموقع الرسمي ديال لفيلم
* الفيلم فمنصة 
* الفيلم فمنصة Rotten Tomatoes

## مصادر


تصنيف:فيلم ميريكاني
تصنيف:فيلم موخود من أحدات د بصح
تصنيف:فيلم د دراما
تصنيف:فيلم تاريخي
تصنيف:أفلام د 1997